text: SF rystet over Thomas Banke
  09 januar 2013 kl. 07.24
  SF i Fredericia finder det pinagtigt, at Thomas Banke vender tilbage som borgmester.
  SF i Fredericia har dyb mistillid til Thomas Banke.
  - Pinagtigt og absurd, siger byrådsmedlem Jane Findahl (SF) efter Thomas Banke vil vende tilbage som borgmester.
  Hun er dybt rystet over, at Thomas Banke nu vil tilbage på posten som borgmester efter sin sygeorlov. 
  Til dagens.dk siger Jane Findahl, at SF ingen tillid har til borgmesteren:
  - Men nu må vi arbejde med de ordentlige mennesker, der nu engang er i byrådet. Vi kan ikke acceptere en borgmester, der ikke kender til lov og orden. Det er helt absurd, at han vender tilbage, siger Jane Findahl til dagens.dk.
  